Absolute afgryse oor hoe dié vrou steak gaarmaak | Maroela Media
Absolute afgryse oor hoe dié vrou steak gaarmaak
'n Video wat op TikTok gedeel is oor 'n "alternatiewe manier" om steak gaar te maak, word wyd versprei en is reeds meer as 4 miljoen keer gekyk, maar moenie dié gevaarlike metode self probeer nie.
Suid-Afrikaners spog gereeld oor hul kundigheid en vernuf om 'n steak perfek te braai en sal waarskynlik met afgryse gevul wees om te sien dat dié vrou 'n broodrooster aanbeveel.
Die TikTok-gebruiker Itsmeju1iette het die video gedeel en sy verklaar dapper: "Hoe om 'n steak gaar te maak" terwyl sy die stukkie vleis glo vir haar kêrel voorberei. Daarna plaas sy twee stukkies gaar vleis op 'n bord en bedruip dit met 'n sous.
Vet en olie is natuurlik 'n baie gevaarlike kombinasie vir 'n broodrooster, so moet beslis nie self dié metode probeer nie.
Kykers is verstom oor haar metode, maar dit is onduidelik of sy werklik die vleis in die rooster gaargemaak het, omdat daar 'n onderbreking in die video is. Juliette het al 'n paar kosvideo's gedeel wat kykers laat ril: frikkadelle in 'n ketel, burgers op 'n strykyster, weense worsies in 'n tuimeldroër, en spek en eier op 'n haartang.
@itsmeju1ietteCooking steak for my boyfriend ❤️???? ##foryou ##cooking ##chef
♬ It's Beginning to Look a Lot Like Christmas – Perry Como & The Fontane Sisters – ????????????
Bruid lag vir eie fout ná ontevredenheid met trourok
TikTok se videos beindruk oor die algemeen glad nié. Dit blyk net sommige te trek en bring die slegste in hierdie "vervaardigers" uit ten einde kykers te probeer lok…